ועדת העבודה, הרווחה והבריאות, כנסת 16, פרוטוקול מספר 26, 2003-06-11 10:00

שאול יהלום: אני מתכבד לפתוח את ישיבת הוועדה בנושא:

שאול יהלום: תקנות הגבלת עישון במקומות ציבוריים (קביעת שלטים) (תיקון), התשס"ג-2003.

שאול יהלום: מי ממשרד הבריאות מביא את התקנות ומציג אותן?

יאיר עמיקם: אני יאיר עמיקם, סמנכ"ל הסברה וקשרי חוץ במשרד הבריאות.

יאיר עמיקם: אתן רקע, ואעביר את רשות הדיבור לעמיתתי מהמחלקה המשפטית.

יאיר עמיקם: את הפתיח נתנה לי חברת-הכנסת אילנה כהן.

יאיר עמיקם: כשעמדנו בחוץ וחיכינו, היא אמרה: "אני מתה לסיגריה, אבל אין לי כוח ללכת עד הפינה שם".

יאיר עמיקם: השילוב שאנו מדברים בו הוא בשורש העניין.

יאיר עמיקם: אדוני היושב-ראש יודע, שלפני למעלה משנה נחתמו תקנות האוסרות עישון במקומות ציבוריים.

יאיר עמיקם: המחוקק לא הטיל איזו שהיא סנקציה על בעל המקום אלא להציב שלטים, ומי שמשלם את הקנס זה המעשן אם פקח עירוני יראה אותו.

יאיר עמיקם: יש מכה קשה מאד של עישון במקומות ציבוריים החל מקניונים וכלה באולמות בתי-הקולנוע - לא באולמות בהם מוקרנים סרטים אלא בפואייה.

יאיר עמיקם: לצערי הרב, זה גם בבתי-החולים.

יאיר עמיקם: עשינו סקר לפני מספר חודשים, באמצעות מינה צמח, ואחד הנתונים המעניינים שגילינו הוא שגם המעשנים וגם הלא-מעשנים קבלו על כך שאין מספיק שלטים ושגם השלטים שיש לא מספיק ברורים ומאירי עיניים.

יאיר עמיקם: ראינו רצון אפילו מצד המעשנים, ולא רק הלא-מעשנים, שבאו ואמרו: "אנו לא יודעים איפה מותר ואיפה אסור".

יאיר עמיקם: זה בשורש בקשתנו היום והדיון היום.

יאיר עמיקם: עורכת-הדין אילה מישר מהמחלקה המשפטית במשרד הבריאות אולי תאיר את עינינו בצד המשפטי.

שאול יהלום: אתם מציעים לתקן את התקנות האלה.

שאול יהלום: על-פי איזה חוק זה?

אילנה מישר: זה על-פי חוק הגבלת העישון במקומות ציבוריים.

אילנה מישר: סעיף 2(ג) בו מסמיך את שר הבריאות לקבוע תקנות שבהן ייקבעו מספר השלטים, צורתם וגודלם, כלומר הוראות שונות לגבי השלטים.

אילנה מישר: הרעיון הבסיסי הוא, שבכל מקום ציבורי שבו עישון אסור, צריך להיות שלט או שלטים באותו מקום שכן מי שנמצא שם, גם לא-מעשנים וגם מעשנים, רוצים לדעת מה המצב.

אילנה מישר: למדנו מהסקר שלא רק הלא-מעשנים מתעניינים.

אילנה מישר: רוב המעשנים עצמם רוצים לדעת ולהיות בסדר ולא רוצים לעשן איפה שזה אסור.

אילנה מישר: בתקנות האלו אנו קובעים לגבי כל מקום ציבורי, שהעישון בו אסור, איפה צריכים להתקין את השלט, כמה שלטים ומה גודלם.

אילנה מישר: לפני שנה וחצי בערך אנו התקנו את התקנות ועשינו סדר חדש לגבי כל הדרישות לכל השלטים, ובוועדה הביעו ספיקות האם זה מספיק.

אילנה מישר: בדקנו את המצב בשטח, והגענו למסקנה שכן יש מקום להחמרות מסויימות.

שאול יהלום: תגידי את ההחמרות, ואל תרדי לפרטים.

שאול יהלום: מה הרעיון?

אילנה מישר: במקום להגיד כמה שלטים, רשמנו "מספר מספיק כדי לידע על איסור העישון", והביטוי הזה עמום מאד.

אילנה מישר: זה לא נתן איזו שהיא הנחיה לבעל עסק מה זה מספר מספיק.

אילנה מישר: גם למפקחים ברשויות מקומיות זה היה עמום מדי.

אילנה מישר: עכשיו, שינינו את זה.

אילנה מישר: היו"ר שאול יהלום: מי חייב לשים היום שלט?

אילנה מישר: בעל העסק, בתי-קולנוע, בתי-חולים, בתי-מרקחת, חנויות, קניונים.

אילנה מישר: היום, כמעט בכל מקום חל איסור על עישון.

שאול יהלום: מה דעתך, לדוגמה, על החדר הזה?

אילנה מישר: אני לא זוכרת בעל-פה את הדרישות לגבי כל חדר.

ג'ודי וסרמן: יש פה טבלה, בה כתוב אלו שלטים צריך בכל מקום.

שאול יהלום: האם בחדר הזה היום אינני חייב ועכשיו, אחרי התקנות, אהיה חייב?

אילנה מישר: זה בגדר חדר דיון.

יאיר עמיקם: זה מתייחס לכל חדר בכנסת או לפואייה.

שאול יהלום: אני מבקש להבין מה אתם מבקשים פה.

שאול יהלום: אל תדברו איתי עכשיו על הפרטים הקטנים.

יאיר עמיקם: לפי התקנון, בחדר הזה אסור לעשן אלא בחדר סגור.

יאיר עמיקם: בכלל מותר לעשן רק במקום סגור שיש בו סידורי איוורור מתאימים.

שאול יהלום: האם לפי החוק בחדר הזה אסור לעשן?

יאיר עמיקם: כן.

שאול יהלום: לא משנים את החוק.

שאול יהלום: אילנה מישר: לא.

שאול יהלום: משנים רק את השלטים.

יאיר עמיקם: צריך להיות כאן שלט בגודל מסויים, שמופיע בתקנות, ואדוני לא רצה להכנס לפרטים.

יאיר עמיקם: צריך להיות כאן שלט מאיר עיניים בגודל מסויים ובמקום בולט לעין.

אילנה מישר: בכל מקום מדובר בגודל שונה.

שאול יהלום: האם עד היום לא היינו חייבים לשים שלט בחדר הזה?

אילנה מישר: היו חייבים.

יאיר עמיקם: אנו יוצאים פה מנקודת מוצא שבחלק מהמקומות כבר היו שלטים.

יאיר עמיקם: בחדר הזה צריך להיות פה שלט, לפי המופיע כאן בתקנות.

עמוס האוזנר: נאמר: "בשני צדי הקיר הנמצא אל מול פני הנוכחים".

שאול יהלום: האם כבר היום אנו חייבים בשלט?

אילנה מישר: כן.

שאול יהלום: גבירתי היועצת המשפטית, איך זה שלא שמנו שלט בוועדה של הכנסת?

ג'ודי וסרמן: כדאי לשאול את הכנסת.

שאול יהלום: מה אתם אומרים, למשל, לגבי מטוס?

אילנה מישר: אנו לא מתייחסים למטוס.

אילנה מישר: עמוס האוזנר: לגבי מטוס, האיסור הוא מכוח חוק אחר - חוק הטיס.

שאול יהלום: השלטים האלה גם מכערים.

שאול יהלום: אף אחד לא חולם לעשן בכנסת, והראיה היא שאני רואה שלא מעשנים.

שאול יהלום: לכן, למה אני צריך פה שלט?

שאול יהלום: מצד שני, אני יודע שיש מקומות כמו מסעדות, בתי-קפה, שבהם אוהבים אחרי כוס קפה לעשן סיגריה.

שאול יהלום: יכול להיות ששם צריך להגביר את העניין.

שאול יהלום: אני מבקש שנהיה הגיוניים.

שאול יהלום: אם, למשל, אני מגיע לכנסת ויש חדרי עישון והולכים לפינות ומעשנים ואני רואה שאין בעיה, ואני רואה שזה מסתדר בלי שלטים, למה אני צריך זאת?

שאול יהלום: האם את חושבת שהשלטים האדומים האלה הם דבר נעים?

שאול יהלום: השלטים האלה כל הזמן מטרידים אותי.

שאול יהלום: בנוסף, לפי התקנות, יהיו פה שלטים בגודל שהוא יותר גדול מהשלט האדום שיש לנו כאן בחדר הוועדה.

אילנה מישר: זה בגודל הזה.

שאול יהלום: בגודל הזה יהיה "לא לעשן".

שאול יהלום: למה צריך את זה?

אילנה מישר: זה גם היה ההגיון שלנו.

אילנה מישר: כשעשינו את הסדר מחדש, אנו הורדנו הרבה דרישות לגבי שלטים.

אילנה מישר: למשל, קודם היתה דרישה שבספריה צריך להיות על כל שולחן שלט על איסור עישון, והגענו למסקנה שהיום בספריה לא מעשנים ולא צריכים זאת על כל שולחן ומספיק שלט אחד בכניסה למקום.

אילנה מישר: זה בערך ההליך שעשינו.

אילנה מישר: הורדנו באופן כללי את הדרישות ממה שהיה קודם בצורה משמעותית, והתמקדנו בהחמרת הדרישות רק במקומות שהיום הם בעייתיים: קניונים, והלובי בבתי-קולנוע שכן בתוך האולם הבעיה כבר פתורה.

אילנה מישר: בנוסף, יש גם סמכות למנכ"ל משרד הבריאות לתת עוד הקלות, אם מישהו פונה אליו.

שאול יהלום: לא יפנו אליו.

שאול יהלום: שמעתי שהוא עמוס.

ג'ודי וסרמן: יש תקנות שהותקנו ב-2001, שאושרו בוועדה הזו לתקופה של שנה.

ג'ודי וסרמן: הן היו בתוקף עד סוף דצמבר 2002, ואם אינני טועה אלה תקנות בנות שלושה עמודים עם תוספת מפורטת לגבי אלו שלטים יהיו, באלו מקומות הם יהיו, באיזה גודל הם יהיו וכו'.

ג'ודי וסרמן: משרד הבריאות מבקש עכשיו לעשות שני דברים, שאחד מהם הוא לבטל את הוראת השעה בתקנות, כלומר להשאיר את התקנות שנקבעו לפני שנה כתקנות קבועות.

שאול יהלום: האם מה-1 בינואר אין כלל תקנות?

ג'ודי וסרמן: זה מה שמסתבר.

ג'ודי וסרמן: אילנה מישר: על-פי ההנחיות שאנו קיבלנו ממשרד המשפטים, בגלל פיזור הכנסת ההוראות הקודמות נשארו בתוקף עד ה-17 במאי השנה.

ג'ודי וסרמן: מדובר על תקופה של כמה שבועות.

שאול יהלום: זה ה-17 במאי.

שאול יהלום: זה לא 2002.

אילנה מישר: כן, אבל זה בגלל התפזרות הכנסת והשר החדש שנכנס.

עמוס האוזנר: אינני מבין.

עמוס האוזנר: התקנות הבסיסיות יחד עם החוק המקורי הם ב-1984.

ג'ודי וסרמן: נעשה תיקון ב-2001.

עמוס האוזנר: האם הוא ביטל לגמרי את התקנות של 1984?

ג'ודי וסרמן: לא.

ג'ודי וסרמן: הוא תיקן אותן.

עמוס האוזנר: כלומר, התקנות של 1984 נשארו בתוקף.

ג'ודי וסרמן: אבל, תיקנו לחלוטין את התוספת השלישית בעניין השלטים.

שאול יהלום: האם, מבחינה מהותית, כרגע לא חייבים בכלל?

אילנה מישר: לדעתי, חוזרים למצב של 1984.

שאול יהלום: לא.

שאול יהלום: זה כלום.

שאול יהלום: מה היה ב-1984?

אילנה כהן: לא היתה אפילו תודעה.

אילנה כהן: אילנה מישר: לא.

אילנה כהן: הדרישות הקודמות היו מחמירות.

אילנה כהן: זה 1984 כפי שתוקן עד 2001.

שאול יהלום: טוב.

שאול יהלום: את אומרת: "עכשיו, נעשה תקנות כאילו חדשות".

שאול יהלום: הן מבטלות את הכל.

אילנה מישר: לא.

ג'ודי וסרמן: הם רוצים להחיות את התקנות האלה שהותקנו לפני כשנה ורבע, ולקבוע אותן מחדש כהוראות קבועות, ועל גביהן לתקן אותן לפי המסמך שמונח כאן בפני הוועדה.

ג'ודי וסרמן: כלומר, לקבוע במספר נקודות קטנות שלטים יותר גדולים וכן לקבוע "לא מספר מספיק כדי לידע את הציבור" אלא שלט כל עשרים מטר וכו'.

ג'ודי וסרמן: כלומר, מעט יותר לפרט או בנקודות מסויימות לתקן את התקנות מלפני שנה אבל להשאירן בתוקף.

שאול יהלום: האם לגבי התקנות שלפני שנה, לא בכיוון ההחמרות, היו תלונות?

שאול יהלום: מר עמיקם, האם היו תלונות על התקנות שהיו עד עכשיו?

יאיר עמיקם: היו תלונות בעיקר על העובדה שבעלי מקומות- - -

שאול יהלום: כתוב כאן: "מקרב כלל המעשנים 24% ציינו שהצוים המגבילים עישון במקומות ציבוריים מעצבנים אותם".

שאול יהלום: עוד כתוב: "עם זאת, כ-35% מהמעשנים הביעו דעות חיוביות כלפי הצווים".

עמוס האוזנר: היושב ראש, כל המעשנים זה 24%.

עמוס האוזנר: אז, 24% מתוך 24% זה לא ממש הרבה.

אילנה כהן: סליחה שאני מתפרצת, אבל דיברתי על זה גם בחוץ.

אילנה כהן: כשהייתי בוועדה שהוקמה אצל גילאון, הוא הלשין עלי בשנה שעברה שיראיינו אותי ביום ללא עישון.

אילנה כהן: יש דבר אחד.

אילנה כהן: זה עניין של גמילה.

אילנה כהן: לפעמים, יש גם כאלה שלא נגמלים, ובמיוחד כשאנו רואים זאת בבתי-חולים.

אילנה כהן: לאו דווקא נדבר על הפרסונל, כי גם לגבי הפרסונל אמרתי שצריך לעשות דברים של חינוך וגמילה, כי לא יכולים לעמוד רופא או אחות שמעשנים ולהגיד לחולה שצריך לעבור צינתור "אל תעשן".

אילנה כהן: יש בזה אפילו את הדברים של האתיקה.

אילנה כהן: אין ספק שאתה חייב שיהיו מקומות.

אילנה כהן: אינך יכול לסגור זאת כך.

אילנה כהן: אחרת, תהיה אלימות שכן יש אנשים שהם מעשנים כבדים.

שאול יהלום: מי מציע שלא יהיה מקום?

שאול יהלום: אילנה כהן: אני אומרת, שאין מספיק מקומות.

עמוס האוזנר: אנו עוסקים עכשיו רק בשלטים.

אילנה כהן: אתה יכול לשים שלט כל מטר, אבל מה זה עוזר?

עמוס האוזנר: התקנות מקלות.

אילנה כהן: לא מספיק לשים שלטים, אלא צריך לתת מענה נכון לאלה שמעשנים.

אילנה כהן: אינך יכול לסגור אותם לגמרי.

אילנה כהן: הייתי בבית-החולים "איכילוב" והיה שם איזה שהוא בריון שעישן.

אילנה כהן: דוקטור גבי ברבש אמר לו: "אתה יודע שאסור לעשן פה?", והוא ענה: "תגיד לי מי אתה" ועוד מעט הוא היה מפרק אותו.

אילנה כהן: זה גם עניין של אבטחה במקומות ציבוריים.

אילנה כהן: כשאתה בא לאדם ואומר לו שאסור לעשן, מה אתה יכול לעשות לו?

אילנה כהן: באותו רגע אין קונס שקונס אותו.

אילנה כהן: האם אתה יודע שהוא יכול להחטיף לך מכה?

אילנה כהן: זו האמת לאמיתה.

אילנה כהן: לכן, מה זה השלט?

אילנה כהן: לדעתי, אתם יותר עוסקים - וזה חשוב וזה נכון - בפרוצדורה.

אילנה כהן: אבל, צריך לעסוק במענה נכון, למשל שבמקומות ציבוריים צריך אנשי ביטחון או מישהו שיכול לקנוס את האדם או לתת את האפשרות למקומות לעשן.

שאול יהלום: אנו הבנו את המסר.

שאול יהלום: סעיף 1 עוסקת בתקנה 3.

שאול יהלום: מה אומרת היום תקנה 3?

אילנה מישר: תקנה 3 עוסקת במספר השלטים.

אילנה מישר: בתקנה 3(ב) נאמר: "שלטים יותקנו על הקיר בגובה של 180 עד 2.20 מהרצפה, אלא אם כן יש הוראה אחרת בתוספת השלישית".

אילנה מישר: אנו רוצים לאפשר להתקין את השלט גם על עמוד תמיכה, וזה רלוונטי במיוחד לקניונים.

שאול יהלום: תקנה 3(ב) שייכת לתקנה 3(א) - נכון?

ג'ודי וסרמן: נכון.

שאול יהלום: בתקנה 3(א) נאמר: "במקומות ציבוריים המפורטים בטורים א' ו-ב' בתוספת השלישית.

שאול יהלום: ..".

שאול יהלום: מהם הטורים א' ו-ב'?

אילנה מישר: זה מופיע בתוספת לתקנות.

אילנה מישר: זה לפי חוק הגבלת עישון במקומות ציבוריים.

אילנה מישר: היו"ר שאול יהלום: בטור ב' בתוספת השלישית כתוב: "אולם קולנוע, אולם תיאטרון, אולם הרצאות ואולם ישיבות".

אילנה מישר: יש 17 סוגים.

שאול יהלום: עוד כתוב בטור ב' בתוספת השלישית: "2.

שאול יהלום: בניין בית-חולים או מרפאה".

אילנה כהן: זה לגבי בנין.

אילנה כהן: בפנים לא?

דוברת: גם.

שאול יהלום: נאמר בטור ב' בתוספת השלישית: "(2) בניין בית-חולים או מרפאה; (3) בית מרקחת; (4) אולם חדר קריאה בספריה; (5) בניין המשמש מוסד חינוך; (6) מעלית; (7) אוטובוס; (8) מונית וזוטובוס; (9) רכבת; (10) חנות; (11) מסעדה, מזנון, בית-קפה, חדר אוכל אחר; (12) חדר או אולם לפעילות גופנית או ספורט; (13) גן-ילדים, מעון ילדים, בית-ילדים; (14) בנק, דואר, מקום אחר להמתנת קהל או לשימוש קהל; (15) מקום עבודה; (16) קניון; (17) אולם שמחות".

ג'ודי וסרמן: נכון.

עמוס האוזנר: אומר מה היתה ההסטוריה של החוק הזה.

עמוס האוזנר: למה יש רשימה כזו ומה הסיבה לרשימה הזאת?

שאול יהלום: אני עדיין לא מערער על הרשימה.

שאול יהלום: בתקנות מ-2001 נאמר: "במקומות ציבוריים המפורטים בטורים א' ו-ב' בתוספת השלישית יותקנו שלטים במקומות המפורטים בטור ג', במספר שלא יפחת מן האמור בטור ד'...".

ג'ודי וסרמן: הרשימה, שאדוני קרא, היא בעצם המקומות האסורים לעישון לפי החוק.

ג'ודי וסרמן: אלה המקומות המנויים בתוספת הראשונה לחוק הגבלת העישון.

ג'ודי וסרמן: כאן יש את הפרטים.

ג'ודי וסרמן: תקנות אלה הן לעניין שלטים: איפה יציבו את השלטים, כמה שלטים, גודלם וכו'.

ג'ודי וסרמן: אבל, מבחינת מהות מקומות, אלה המקומות הקבועים בחוק.

ג'ודי וסרמן: כלומר, זה מופיע בתוספת הראשונה לחוק הגבלת העישון.

שאול יהלום: כתוב: "אולם ישיבות או מקום עבודה".

שאול יהלום: הכנסת היא אולם ישיבות או מקום עבודה, נכון?

עירית ליבנה: נכון.

עירית ליבנה: זה עונה לשאלתך הראשונה.

שאול יהלום: אם כך, למה אין לנו פה שלט.

שאול יהלום: לגבי מקום עבודה, כתוב: "(א) בכניסה" כלומר בכל כניסה כמספר הכניסות למקום העבודה.

שאול יהלום: פה לא צריך: מקום עבודה.

שאול יהלום: אולי זה בגלל "אולם ישיבות".

אילנה מישר: כן, זה תלוי איך מסווגים את המקום.

שאול יהלום: "כניסה" זו הכניסה לכנסת וצריך שלט.

שאול יהלום: לגבי "אולם ישיבות", בטור ד' בתוספת השלישית כתוב שהמספר המזערי של השלטים הוא שניים בגודל של 20X30 ס"מ.

שאול יהלום: היועצת המשפטית, עלייך לדאוג שזה יהיה פה ושלפחות נשמור על החוק.

ג'ודי וסרמן: האם היעוץ המשפטי דואג לשלטים של הכנסת?

ג'ודי וסרמן: בסדר.

ג'ודי וסרמן: אם אדוני אומר, אנו נחשוב על זה.

שאול יהלום: הוא דואג לשלטים במקומות שהוא נמצא בהם.

ג'ודי וסרמן: אני יכולה להגיד לאדוני, ואינני מנסה להצדיק את פעילות הכנסת, ויכול להיות שיש מקום לתלות יותר שלטים, שאחרי שהותקנו התקנות לפני כשנה נתלו שלטים רבים במזנון ובמקומות ציבוריים רבים.

ג'ודי וסרמן: יכול להיות, שהם באמצע העבודה.

שאול יהלום: נכון, אבל השאלה היא אנו מגדירים זאת כ"אולם ישיבות" או כ"חדר ישיבות".

שאול יהלום: אולי זה כך בגלל שזה חדר ישיבות ולא אולם ישיבות?

עמוס האוזנר: אני חושב שפה היה אסור גם לפני 2001.

שאול יהלום: לא מדברים על מה שאסור, אלא על השלט.

אילנה כהן: אם באמת לא מעשנים פה, למה צריך לשים פה שלט?

אילנה כהן: אנשים שומרים.

אילנה כהן: אילנה מישר: התיקון הוא שבתקנה 3(ב) הוספנו מקומות בהם אפשר בכלל להתקין את השלטים.

אילנה כהן: זה לא רק "על הקיר" אלא גם "על עמוד תמיכה או בתליה מן התקרה".

עמוס האוזנר: אתה מקל פה על בעל עסק ואומר לו: זה לא חייב להיות דווקא על הקיר, אלא יש מקומות שזה יהיה יותר בולט אם זה לא יהיה דווקא על הקיר.

עמוס האוזנר: אתה רוצה מקום אחר - תעשה במקום אחר.

שאול יהלום: טוב.

שאול יהלום: הלאה.

שאול יהלום: סעיף 2 מדבר על תיקון תקנה 5.

שאול יהלום: בתקנה 5(א) היה כתוב: "שלט ייקבע למקומו בדרך של הצמדתו לקיר, לדופן או לשולחן, לפי העניין, באמצעות חומר או אבזר קשיח המבטיח קביעתו של השלט באופן שאינו ניתן להזזה, להסרה או לתנודה ללא הוצאת החומר או האבזר".

אילנה מישר: אנו מבקשים למחוק כאן את המלים "בדרך של הצמדתו לקיר, לדופן או לשולחן, לפי העניין".

שירלי אברמי: נשאר חומר הדבק.

שאול יהלום: אם כך, יהיה כך: "שלט ייקבע למקומו באמצעות חומר או אבזר קשיח...".

אילנה כהן: מה זה משנה?

ג'ודי וסרמן: מדובר פה על ביטול ההצמדה לקיר, כי אפשר לעשות זאת בדרך אחרת למשל: מהתקרה.

אילנה מישר: אם זה בתליה מהתקרה, זו לא הצמדה לקיר.

חיים דדון: כמנכ"ל קניון ירושלים, אני אומר שהכי טוב זה הצמדה לקיר.

דובר: אתה יכול לעשות את זה.

דובר: אנו לא נחייב אותך.

עמוס האוזנר: האם את ההוראות הקיימות אתם מקיימים בקניון ירושלים?

חיים דדון: כשיגיע תורי, אגיד מה אני מסוגל לקיים ומה - לא, ומה הרשויות לא מקיימות בתחום שלי.

שאול יהלום: לגבי כל סעיף שיש לך הערה, תגיד אותה ואל תחכה לסוף.

ג'ודי וסרמן: רוצים פה לבטל את המלים "בדרך של הצמדתו לקיר, לדופן או לשולחן, לפי העניין".

שאול יהלום: מה עניין השולחן פה?

אילנה מישר: בנושא ספריות היה צריך להיות שלט על השולחן.

אילנה מישר: אם השלט היה בספריה על השולחן ופעם היו שלטים כאלו, אז אמרנו שזה לא סתם יהיה ככה והחשש היה שישימו את זה מתחת לשולחן אלא זה יהיה מוצמד לשולחן.

שאול יהלום: הבנתי.

שאול יהלום: האם זה- השולחן - נשאר?

אילנה מישר: לא.

אילנה מישר: זה נמחק כאן וגם שם.

שאול יהלום: אין שלטים על שולחנות.

שאול יהלום: אין חיוב של שלטים על שולחנות.

אילנה מישר: לא.

שאול יהלום: האם יש עוד משהו כמו שולחן נייד כזה?

אילנה מישר: לא שאני זוכרת.

אילנה מישר: אין משהו דומה לזה עכשיו.

אילנה מישר: אבל, עניין ההצמדה באופן קבוע זה בגלל החשש שלקראת פיקוח יהיה שלט ואחר כך יסירו את השלט.

חיים דדון: לדעתי, צריך להוסיף שם שיחול איסור על בעלי בתי-קפה להניח מאפרות על השולחנות.

עמוס האוזנר: אני מצטרף לדבר הזה.

עמוס האוזנר: זה לא שייך לעניין הזה, אבל זה תיקון חשוב וחיוני מאד ומסר כפול.

אילנה מישר: אני מסכימה עם זה, אבל זה מחייב תיקון חוק.

שאול יהלום: זה לא שייך לנושא עכשיו.

שאול יהלום: תגישו הצעת חוק.

עמוס האוזנר: מה עוזרים השלטים, אם ליד השלט יש מאפרה?

עמוס האוזנר: מה אדם מבין מזה?

שאול יהלום: האם אתה מדבר על מסעדה?

עמוס האוזנר: בכל מקום.

עמוס האוזנר: אם פה לדוגמה היו מאפרות על השולחנות, גם אם תשים עשרה שלטים בחדר זה לא היה עוזר.

שאול יהלום: דווקא שאלתי אנשים, והם אמרו שזה בשביל שקיות הסוכר או בשביל חרצני הפירות.

עמוס האוזנר: לכן, יש שם שוליים שבדיוק מתאימים לגודל סיגריה.

שאול יהלום: הם לא קנו.

שאול יהלום: האם אתה רוצה שיהיו להם עוד הוצאות?

שאול יהלום: אם ישימו לך את זה בלי החריצים האלה, האם אינך יכול לעשן בהם?! האם זו הבעיה?

שאול יהלום: היום כבר לא משתמשים בחריצים האלה.

אילנה כהן: רבותי, זה תהליך, וזה לא בא ביום אחד.

שאול יהלום: אישרנו את סעיף 2.

אילנה מישר: סעיף 3 - תיקונים בתוספת השלישית.

אילנה מישר: לגבי פרט 1 בתוספת - אולם קולנוע, תיאטרון, הרצאות, ישיבות וכו' - התיקון שעשינו הוא שהוספנו מקום חדש שלא היתה קודם חובת התקנת שלט: אולם המתנה (לובי).

אילנה מישר: אנו מוסיפים שבתוך בית קולנוע איפה שצריך להתקין שלט יש גם חובה להתקין שלט באולם ההמתנה.

אילנה מישר: זה מופיע בטור ג'.

שאול יהלום: היום, את חייבת, לפי סימן א' בטור ג', "בשני צדי הקיר הנמצא אל מול פני הנוכחים באולם".

שאול יהלום: מה זאת אומרת?

שאול יהלום: אילנה מישר: כשיושבים בצד, בדרך כלל כשיושבים בתאטרון או בבית קולנוע, אז בצד ימין ובצד שמאל של האדם שיושב יהיה שלט על איסור עישון.

שאול יהלום: לא הבנתי.

שאול יהלום: כתוב: "בשני צדי הקיר הנמצא מול".

דוברת: זה המסך.

אילנה מישר: אם, נניח, זה המסך, אז יש את הקיר הזה- - -

שאול יהלום: אם כך, זה קיר אחר.

אילנה מישר: זו הוראה שקיימת מ-1984, ולא היו בעיות איתה.

שאול יהלום: זה שלא היו בעיות איתה, זה לא אומר שזה נכון.

שאול יהלום: "בשני צדי הקיר" - זה לא נכון.

שאול יהלום: לפי מה שכתוב שם, זה בשני צדדיו של אותו קיר של המסך.

שאול יהלום: כך היא העברית.

ג'ודי וסרמן: כתוב "שני צדי הקיר הנמצא אל מול פני הנוכחים", כלומר "מול פני הנוכחים" שני צדי הקיר.

שאול יהלום: באמת?

שירלי אברמי: אלה שני קירות הצדדים הנמצאים אל מול פני הנוכחים.

ג'ודי וסרמן: האם אלה צדי הקיר, כלומר אותו הקיר?

אילנה מישר: יכול להיות שזו עברית כושלת, אבל הבינו את מה שאנו רצינו.

אילנה מישר: היו"ר שאול יהלום: נניח שזה כך.

אילנה מישר: כמו כן, כתוב שצריך להיות שלט גם "מול כל יציאה מן האולם למסדרון".

אילנה מישר: בגרסה הקודמת של התקנות היו שם שלטים קטנים בגודל של 20X30.

אילנה מישר: היום, אין בעיה בתוך האולם, אבל יש בעיה כשהוא יוצא ממנו.

שאול יהלום: אבל, את הוספת לפני כן "לובי".

אילנה מישר: אבל, עכשיו שאלת לגבי מקום אחר.

ג'ודי וסרמן: בטור ג', אחרי סימן ג' היא מוסיפה: "(ד) באולם המתנה (לובי)".

עמוס האוזנר: בעצם, בכל התקנות האלה זה השינוי המהותי ביותר, ומדובר על כך שזה יהיה בלובי.

אילנה מישר: מגדילים את גודל השלט שהוא מול היציאה מן האולם, כדי שיראו אותו טוב, ובתוך לובי יהיו גם שלטים ומספרם יהיה לפי אורך קירות הלובי.

אילנה מישר: בלובי קטן יהיו מעט שלטים, ובלובי גדול יהיו יותר שלטים.

אילנה מישר: כל 20 מטר צריך להיות שלט אחד שגודלו 50X60 ס"מ.

שאול יהלום: האם הבאתם דוגמה מה זה שלט בגודל 50X60 ס"מ?

אילנה כהן: רק מהשלטים אנשים רוצים לעשן.

אילנה כהן: אני עוד מעט אצא מפה מרוב שמדברים על העישון.

אילנה כהן: מרוב שלטים שאדם יראה, הוא נזכר שהוא צריך ללכת לעשן.

אילנה כהן: זה עובד בדיוק באופן הפוך.

אילנה כהן: אני אומרת לכם שוב, שזה עניין חינוכי.

שאול יהלום: היה לי פעם מורה שאמר: "אני מרשה להעתיק בבחינות, אבל רק מפתקים, מפני שלא אתפוס אתכם".

שאול יהלום: כל אחד התחיל לכתוב את העניין באיזה 7-8 פתקים פה ושם ולמדו את העסק בעל-פה.

שאול יהלום: כך את אומרת.

אילנה כהן: נכון.

אילנה כהן: שירלי אברמי: זה מאד גדול.

חיים דדון: זה גדול מדי.

אילנה מישר: בלובי של קולנוע שיש הרבה שלטים זה נבלע.

שאול יהלום: האם את רוצה שבחאן הירושלמי אשים שלטים כאלו?

שאול יהלום: הם לא יצטרכו לשים טפטים.

שאול יהלום: תראי את גודל השלט.

אילנה מישר: בלובי גדול זה לא שלט גדול.

יאיר עמיקם: מדובר בקיר באורך 20 מטר.

שאול יהלום: הרעיון הוא לא לכער.

שאול יהלום: תחשוב כאילו זה אצלך בבית.

אילנה מישר: אנו מאפשרים לבעל העסק לעצב את השלט.

אילנה מישר: אפשר לעשות את זה יותר יפה.

שאול יהלום: מה הוא יעצב פה?

שאול יהלום: האם את מכירה את הבדיקה על המוהל ששם קומקום בחוץ?

שאול יהלום: מה הוא צריך לכתוב פה?

שאול יהלום: האם הוא יצייר עוד מיקי מאוס?

שאול יהלום: יש לכתוב: "אסור לעשן".

שאול יהלום: כשאת אומרת "לעצב", זו טעות.

שאול יהלום: האם הוא יכול לשים תמונה של ראובן ולמטה לכתוב "אסור לעשן"?

שאול יהלום: - לא.

אילנה מישר: לא.

אילנה מישר: אנו מחייבים את הופעת הסמל.

אילנה כהן: כמה תפסתם וקנסתם כאלה שמעשנים?

יאיר עמיקם: יש בעיה קשה מאד באכיפה.

יאיר עמיקם: פקחים עירוניים לא אוכפים את החוק.

יאיר עמיקם: קל להם יותר לתת דוח למכונית שחונה לא נכון.

יאיר עמיקם: אילנה מישר: בלובי של בית הקולנוע ובתיאטרון שיש בו המון שלטים ענקיים זה לא שלט גדול.

שאול יהלום: בסדר, אבל את מוציאה לנו כך את הנשמה.

שאול יהלום: זה לא יפה ולא אסתטי.

שאול יהלום: לא אכפת לי לקיים עוד דיון ולהביא לפה מעצבי פנים כדי שיביעו את דעתם.

שאול יהלום: אם את רוצה נקיים עוד ישיבה, נזמין לכאן נציגים מ"שנקר", ממכללת ויצ"ו, שקיבלה היום אישור לתואר ראשון בעיצוב, ומהמכון הטכנולוגי בחולון.

שאול יהלום: נזמין כמה מעצבי פנים רציניים, והם ידברו איתנו.

שאול יהלום: נזמין את מעצב תאטרון ירושלים שיתן חוות דעת.

שאול יהלום: אני אומר לךְ שאת לא צריכה את זה.

שאול יהלום: מה הבעיה שלי?

שאול יהלום: השלט האדום הזה מספיק לי.

שאול יהלום: אנו כאן גם ועדת בריאות לנושא עיניים, ואפשר לסדר גם משקפות.

שאול יהלום: אבל, אני אומר לך שהשלט הזה מספיק.

שאול יהלום: כל העניין הוא, שהתודעה היא בראש ומדובר על כך שזה בא להזכיר לי אם מותר או אסור.

אילנה מישר: נכון.

שאול יהלום: האם השלט הזה לא מספיק לי?!

יאיר עמיקם: באולם קולנוע אדוני לא יראה שלט כזה או אחרים לא יראו.

יאיר עמיקם: אנו מדברים על אולמות יותר גדולים.

אילנה כהן: לא מעשנים בבתי-קולנוע כבר שנים.

שאול יהלום: אינך מציע שלט אחד.

שאול יהלום: אתה אומר, שבלובי של תאטרון ירושלים זה יהיה כל 20 מטר, ויש שם כמה אולמות, כלומר בכל אולם כזה יהיו 6-7 שלטים.

שאול יהלום: בנוסף, זה לא בקיר אחד.

חיים דדון: זה בשני הצדדים.

אילנה מישר: במקומות כמו בתי-קולנוע יש בעיה חמורה, ואינני חושב שזו צריכה להיות כזאת בעיה.

אילנה מישר: בנוסף, יש סמכות ויש אפשרות שמנהל החאן יפנה למנכ"ל משרד הבריאות ויבקש הקלה.

אילנה מישר: קיבלנו בעבר פניות כאלה.

שאול יהלום: למה?

שאול יהלום: ממתי עושים כאלה תקנות?

שאול יהלום: אני מציע שזה יהיה הפוך.

שאול יהלום: נעשה שלטים קטנים, ויהיה רשאי מנכ"ל משרד הבריאות להחמיר.

עמוס האוזנר: הבעיה היא בדיוק מה שתיארת לפני זה.

עמוס האוזנר: באולם הכניסה, בלובי, עדיין אין את התודעה שעליה דיברת.

עמוס האוזנר: שם התודעה היא של החוק הקודם שלא היה אסור העישון.

שאול יהלום: אבל, לא שמת איסור בכלל.

עמוס האוזנר: לא.

עמוס האוזנר: יש איסור בחוק.

שאול יהלום: לא שמת כלל שלטים.

שאול יהלום: אני מסכים שתשים שלטים, אבל אנו מתווכחים לא על העקרון אלא על גודל השלט, על העיצוב.

שאול יהלום: מה גודל השלט האדום שיש בחדר הוועדה שלנו?

שירלי אברמי: השלט בחדר הוועדה הוא בגודל 23X15 ס"מ.

חיים דדון: 20X30 ס"מ זה סביר.

שאול יהלום: אם אתה עושה זאת בגודל 20X30 ס"מ, עיוורים יכולים לראות זאת.

אילנה מישר: בסדר.

אילנה מישר: אנו נתקן את זה ל-20X30 ס"מ.

שאול יהלום: אם כך, אנו תיקנו זאת ל-20X30 ס"מ.

שאול יהלום: האם אתה אומר ש-20 מטר זה הרבה או מעט?

מאור ברודר: זה הרבה פחות עומס.

מאור ברודר: אולי בכל אופן צריך שלט קצת יותר גדול.

אילנה כהן: אתה צריך שלט, כדי שאם מישהו יגיד שאין שלט, אתה תאמר: "הנה, יש שלט שאסור לעשן פה".

אילנה כהן: זה לא בשביל משהו אחר.

שאול יהלום: אילנה מישר, האם בשום מקום בכל המקומות האלה אסור לעשן?

אילנה מישר: אם יש חדר עישון לצורך זה, מותר.

עמוס האוזנר: השאלה היא עקרונית.

עמוס האוזנר: את לא הבנת את השאלה שלו.

שאול יהלום: כאן אם הוא לא היקצה, אסור לו בכל המקום.

אילנה כהן: בהיכל בראשון אין לך שום מקום לעשן ואתה צריך לצאת החוצה.

עמוס האוזנר: השאלה היא יותר עקרונית.

עמוס האוזנר: איך החוק הזה בנוי?

עמוס האוזנר: החוק הזה אומר שיש רשימת מקומות שבהם אסור לעשן, והרשימה מנויה לפי מספר הפריט בתוספת.

עמוס האוזנר: התקנות האלה בנויות לפי המספרים שם.

שאול יהלום: עכשיו, עוברים לסעיף 3(2) לגבי פרט 5 בנושא מוסדות חינוך.

אילנה מישר: במעברים ובמסדרונות כתבנו לגבי מספר השלטים: "מספר מספיק כדי לידע על איסור העישון".

אילנה מישר: כמו שאמרתי קודם, זה היה עמום ולא נתן הנחיה לבעלי המקומות.

אילנה מישר: לכן, כתבנו שיהיה "שלט אחד לכל 20 מטר אורך קיר".

אילנה מישר: בנוסף, הגדלנו את גודל השלט מ-20X30 ס"מ ל-50X60 ס"מ.

שאול יהלום: אינני יודע באיזה בית-ספר אתם למדתם, אבל בבית-הספר שלי היו מעברים ארוכים מאד.

שאול יהלום: האם כל 20 מטר נשים שלט?

שאול יהלום: כל מבקר שיבוא מחו"ל יחשוב שזו מאורת סמים.

שאול יהלום: את יוצרת אוירה.

שאול יהלום: לא כתוב שלט על הכאת מורים, אז כל 20 מטר יעשו במעברים?

שאול יהלום: האם זה יהיה בבית-ספר שבו כיתות מ-א עד ו'?

אילנה מישר: יכול להיות, שכאן אנו צריכים להבדיל בין חטיבות.

עירית ליבנה: גני-הילדים נקיים מעישון לפי הוראה של משרד החינוך.

עירית ליבנה: בגני-ילדים, חד-משמעית, לפי חוזר מנכ"ל שלנו, לא מעשנים.

עירית ליבנה: עוברים את סף הש"ג, ואין עישון בגני-הילדים במדינת ישראל.

שירלי אברמי: אבל, בבתי-ספר תיכון כמעט בכל מדינת ישראל מותר לעשן.

שירלי אברמי: בית-הספר של ילדיי מתיר.

שאול יהלום: אנו לא מתווכחים עכשיו על החוק.

שאול יהלום: במוסד חינוך אסור לעשן.

שאול יהלום: לדעתי, ניתן כאן, בהחלט, לתת זאת לחוזר מנכ"ל משרד החינוך או לשיקול דעתו של מנהל בית-הספר ולומר שצריך מספר מספיק כדי לידע על איסור העישון.

שאול יהלום: מצד אחד, זה צריך להיות סביר ויפה מאד.

שאול יהלום: אינני מבין פה שכל 20 מטר יהיה שלט.

אילנה מישר: אולי כאן אנו צריכים להבדיל בין מוסדות חינוך עד תיכון למוסדות להשכלה גבוהה, אוניברסיטאות ומכללות, ששם יש בעיה.

אילנה מישר: אנו מקבלים הרבה תלונות על עישון במעברים ובפרוזדורים.

שאול יהלום: יש כאן צדדים לכאן ולכאן.

שאול יהלום: ככל שאת עולה בגיל, עולה האומץ של אלה שלא רוצים לעשן או שפוחדים מעישון פאסיבי.

שאול יהלום: הילד בגן לא יגיד לגננת "תפסיקי לעשן", אבל סטודנט 'יצפצף' על המרצה שלו ויגיד לו: "אדוני היקר, תפסיק לעשן".

שאול יהלום: אל תדאגי.

שאול יהלום: לכן, את מקבלת גם תלונות.

שאול יהלום: הילדים בגן לא יודעים למי לכתוב תלונות.

אילנה מישר: אבל, כאן זה גם עניין של חשיבות השלט.

אילנה מישר: אדם מעיז, ולמדנו זאת מהסקר, להעיר למישהו שאסור לעשן במקום מסויים, אם יש לו שלט שהוא יכול להצביע עליו ולהגיד "כאן אסור לעשן".

שאול יהלום: אבל, אפשר לומר "מספר מספיק כדי לידע על איסור העישון" ולא שזה יהיה כל 20 מטר.

אילנה מישר: יכול להיות שזה צריך להיות כל 25 מטר.

שאול יהלום: לא.

שאול יהלום: תחשבי על בית-ספר.

שאול יהלום: האם זה יהיה בכל מסדרון?

שאול יהלום: זה יהיה בכניסה לבית-הספר ובעוד כמה מקומות שהמנהל יחליט.

אילנה מישר: אני מסכימה לגבי בתי-ספר, אבל לגבי מוסדות השכלה גבוהה זה סיפור אחר לחלוטין וצריך מפתח ברור.

שאול יהלום: תתקינו תקנה, ונזמין את הרקטורים.

שאול יהלום: הם לא פה, ואינני יכול לעשות תקנה על מוסדות להשכלה גבוהה בלי לזמן אותם.

שאול יהלום: זה המינימום שאני צריך לעשות.

שאול יהלום: אחרת, הם יהרגו אותי אחר כך.

שאול יהלום: בואי ונחזור לזה.

שאול יהלום: דווקא כאן אני כן רוצה לשנות.

שאול יהלום: כתוב בתקנות, שגודל השלט הוא 70X100 ס"מ.

ג'ודי וסרמן: אדוני, את הפרט הזה הם לא ביקשו לתקן.

שאול יהלום: אני רוצה לתקן את זה.

שאול יהלום: אילנה מישר: מדובר על שלט אחד בכניסה למוסד חינוך.

שאול יהלום: האם ראיתְ בכניסה לגן-ילדים שלט בגודל 70X100 ס"מ?

שאול יהלום: לא ראיתי זאת בשום מקום.

שאול יהלום: זו גזירה שאי-אפשר לעמוד בה.

אילנה מישר: גן-ילדים מופיע בנפרד, והוא מופיע בפרט 13 ובו מדובר על שלט בגודל 50X60 ס"מ.

אילנה מישר: לפני כשבוע הייתי בבית-ספר, והשומרות שם ועישנו.

אילנה מישר: אמרתי לא לעשן, אז הן אמרו: "מי אומר שאסור כאן לעשן?".

אילנה מישר: לא היה שום שלט.

שאול יהלום: אני מבקר בבתי-ספר, ואין בית-ספר יסודי במדינה שלו שלט בכניסה בגודל 70X100 ס"מ.

שאול יהלום: שלט בגודל 70X100 ס"מ זה המון.

עירית ליבנה: אין וגם לא יהיה.

עירית ליבנה: צריך משהו שיהיה מספיק, ולא לקבוע גדלים.

שאול יהלום: אפילו את המנון התקוה לא שמים בגודל 70X100 ס"מ.

שאול יהלום: את דגל המדינה אין בגודל 70X100 ס"מ.

שאול יהלום: מה זה שלט "אסור לעשן" בגודל 70X100 ס"מ?

אילנה מישר: אולי נתקן זאת לשלט בגודל 50X60 ס"מ.

עירית ליבנה: לא.

שירלי אברמי: שלט גודל של 70X100 ס"מ זה כמו עד חצי השולחן.

שאול יהלום: גילו באחד מנאומיו של זלמן שזר, שהיה נשיא מדינת ישראל, שהוא אומר כך: "כאן להרים את הקול כי הנימוק לא משכנע".

שאול יהלום: ככל שאת עושה שלט גדול, זה גס ואל תחשבי שזה משפיע.

שאול יהלום: את מתייחסת לאנשים בצורה פרימיטיבית, כאילו הם אינם יודעים לקרוא והם צריכים אותיות עצומות.

שאול יהלום: מי עושה את זה?

שאול יהלום: כשאת הולכת לבית-מלון זול, שמו בכניסה גדול.

שאול יהלום: כשאת הולכת למלונות הכי יוקרתיים, בקושי תראי את שם המלון, כי זה חלק מהעניין.

שאול יהלום: מקבלים אותך יפה.

שאול יהלום: כך גם לגיב השלטים בבתים של כולנו.

שאול יהלום: ככל שאנו רוצים להיות יותר סולידיים ואינטלגנטיים, השלט לא ענק וכזה שאומר "כאן גרה משפחת כך וכך".

שאול יהלום: לכן, גם פה צריכה להיות קבלת פנים יפה ונעימה לבית-הספר ולא בגודל 70X100 ס"מ.

שאול יהלום: גודל של 70X100 ס"מ עם תמונת סיגריה שאסור לעשן זה מחריד.

שאול יהלום: האם זה לא מעניין את משרד החינוך?

עירית ליבנה: לגבי גני-ילדים ובתי ספר, ואינני מדברת על השכלה גבוהה, אני מבקשת לא לנקוב בסדרי גודל אלא לדבר על שלט במקום בולט שיהיה מותאם למבנה ולמספר הלומדים בו.

עמוס האוזנר: יש פה בעיה.

עמוס האוזנר: יש מספר מוסדות חינוך ש'מצפצפים' על החוק הזה, והדברים כואבים מאד.

עמוס האוזנר: כדי להשיג איסורי עישון במוסדות להשכלה גבוהה, היה צריך להגיע לבג"צ.

עמוס האוזנר: היה בג"צ על אוניברסיטת חיפה והיה בג"צ על אוניברסיטה העברית בירושלים.

שאול יהלום: האם השלט יעזור?!

עמוס האוזנר: לא.

שאול יהלום: לפעמים, השלט הוא אדום.

שאול יהלום: בתכנית הבוקר, נדמה לי בערוץ 1, דובר על סמים.

שאול יהלום: הראו ילד בן 14 שמשתקם מעישון סמים, והוא אמר: "חלק מהעניין שאני מעשן זה מחאה.

שאול יהלום: כשעישנתי, כשהייתי מכור, זו מחאה נגד המימסד וכו'".

שאול יהלום: זה יכול להיות סמים, וזה יכול להיות שאחד גונב ואחד עושה משהו אחר.

שאול יהלום: אם אתה עושה שלט גדול, אני פי אלף אעשן לך ואראה לך שבאבי אבותיך שאעשן לך.

עמוס האוזנר: אינני מדבר על גודל השלט אלא על עצם קיומם של השלטים, ולכן אינני יכול לקבל את ההצעה הזאת של משהו אמורפי.

עמוס האוזנר: היושב-ראש, אנו מקבלים הרבה תלונות למשל על מכללת אריאל ששם כל מי שרוצה מעשן איפה ומתי שהוא רוצה.

עמוס האוזנר: הם לא שמים שלטים כלל.

אילנה מישר: אני מסכימה להפרדה בין בתי-ספר.

שאול יהלום: נסכם כך: אם אתם תרצו להביא לנו הצעה לגבי מוסדות להשכלה גבוהה, תביאו ואנו נזמן את האנשים ונקיים דיון על זה.

שאול יהלום: אני לא מתנגד.

שאול יהלום: אני מבקש ממךְ לשנות את גודל השלט מ-70X100 ס"מ ל-20X30 ס"מ.

אילנה מישר: בסדר.

אילנה מישר: אתקן זאת.

אילנה מישר: אני מציעה לפחות שנעשה הבדל בין המוסדות עד התיכון.

עירית ליבנה: בין בתי-ספר ומוסדות להשכלה.

עירית ליבנה: היו"ר שאול יהלום: לא שלט בגודל 70X100 ס"מ.

עירית ליבנה: ודאי שלא.

שאול יהלום: שלט בגודל 20X30 ס"מ זה יופי, וזה כפול מהשלט שנמצא פה בחדר הוועדה.

אילנה מישר: הסכמתי לשלט בגודל 20X30 ס"מ, ואנו נעשה זאת.

אילנה מישר: אני מבקשת שנשאיר זאת עד לתיכון במספר מספיק כמו בהצעת משרד החינוך.

שאול יהלום: לגבי מוסדות להשכלה גבוהה, נקיים דיון.

שאול יהלום: תביני שאינני יכול לעשות זאת בלעדיהם.

אילנה מישר: אם כך, בשלב זה, אשאיר אותם כאן עם "מספר מספיק".

שאול יהלום: בטח.

שאול יהלום: אנו לא מורידים אותם, ומה שהיה שהיה.

שאול יהלום: בדיון הקודם בטח הזמינו אותם.

שאול יהלום: אני לא חייב להיות צדיק.

ג'ודי וסרמן: אם כך, במקום שלט בגודל 70X100 ס"מ יהיה שלט בגודל 20X30 ס"מ, וישאר "מספר מספיק של שלטים" ולא ייאמר "אחד לכל 20 מטר".

עמוס האוזנר: זה מה שכתוב עכשיו, ואין שום תיקון.

אילנה מישר: בסדר.

שאול יהלום: נחזור לפרט 2 בתוספת, לגבי בניין בית-חולים או מרפאה.

שאול יהלום: אני מדבר על שלט בגודל 70X100 ס"מ.

עמוס האוזנר: אם אדוני ילך לבית-החולים "הדסה", הוא יראה את השלט הזה בגודל 70X100 ס"מ.

עמוס האוזנר: אילנה מישר: בתי-חולים מקיימים את זה ופועלים בצורה נמרצת מאד בנושא עישון עכשיו.

עמוס האוזנר: אני לא חושבת שצריך פחות מזה.

עמוס האוזנר: יש שם שלטים מבחוץ בגודל עוד יותר גדול מ-70X100 ס"מ, ואצלם זה כמו שלטי חוצות ענקיים.

דובר: יש שם גם אכיפה, וזה מה שיפה.

אילנה מישר: נכון.

שאול יהלום: זו אכיפה, ואני מסכים שיהיו שלטים, אבל לא בגודל 70X100 ס"מ.

אילנה מישר: זה מה שעושים.

שאול יהלום: את אומרת שהם רוצים ו'מתים' על זה - בסדר.

אילנה מישר: כן.

ג'ודי וסרמן: לסעיף הקודם בפרט 1, בטור ד' נאמר שבאולם ההמתנה השלט יהיה בגודל 20X30 ס"מ במקום 50X60 ס"מ.

ג'ודי וסרמן: יש בקשה נוספת שלכם בטור ה' סימן ב', שהשלט יהיה 50X60 ס"מ במקום 20X30 ס"מ ליד מקום מכירת הכרטיסים.

ג'ודי וסרמן: האם ההחלטה שלך, אדוני היושב-ראש, היא שגם כאן זה יהיה בגודל 20X30 ס"מ או לא?

שאול יהלום: לא.

שאול יהלום: זה יהיה 20X30 ס"מ.

אילנה מישר: הבנתי, שזה אושר כ-50X60 ס"מ.

ג'ודי וסרמן: אם כך, טוב ששאלתי.

אילנה מישר: סעיף 3(3) מדבר על תיקון פרט 11 - מסעדות - בתוספת השלישית.

אילנה מישר: כאן אפילו מרצוננו קבענו שהשלטים יהיו קטנים בגודל 20X30 ס"מ במקום 50X60 ס"מ שהיו במסעדות גדולות.

אילנה מישר: חשבנו שבהחלט אפשר להקטין.

אילנה מישר: במקום הביטוי "מספר מספיק..." יהיה כתוב "אחד לכל עשרה מטר אורך קיר או שלושה שלטים, לפי מספר השלטים הגדול יותר".

חיים דדון: בסדר.

חיים דדון: זה סביר.

שאול יהלום: לא הבנתי את זה.

שאול יהלום: במקום "מספר מספיק כדי לידע על איסור העישון" יהיה כתוב: --

ג'ודי וסרמן: "שלט אחד לכל עשרה מטר אורך קיר--

אילנה מישר: --או שלושה שלטים, לפי מספר השלטים הגדול יותר".

שאול יהלום: יש בתי-קפה קטנים מאד.

אילנה מישר: הם הכי בעייתיים, ולכן קבענו מינימום של שלושה שלטים.

שאול יהלום: את לא צריכה שלושה שלטים.

שאול יהלום: לשיטתךְ, את אומרת שבחדר שהוא עשרה מטרים יהיו שלושה שלטים.

שאול יהלום: לפי זה, הוא חייב.

שאול יהלום: אם זה חמישה מטרים, האם יהיו שלושה שלטים?

שאול יהלום: תביני שאין לו מקום לשים את השלטים.

שאול יהלום: בשביל מה את צריכה כל כך הרבה?

שאול יהלום: האם מדובר בעשרה מטר קיר או בעשרה מטרים מרובעים?

ג'ודי וסרמן: מדובר על עשרה מטר אורך קיר.

שאול יהלום: מה לדעתכם אורך הקיר בוועדה?

שירלי אברמי: זה בערך כמו פה.

שאול יהלום: אם כך, יהיה פה שלט אחד כזה בגודל 20X30 ס"מ?

ג'ודי וסרמן: לא.

ג'ודי וסרמן: יהיו שלושה.

ג'ודי וסרמן: היו"ר שאול יהלום: אני מסכים לשלט אחד.

אילנה מישר: בחדר הזה יהיה אחד בכניסה ושניים: אחד בכל קיר.

עמוס האוזנר: למה צריך את השלטים?

עמוס האוזנר: בדרך כלל, אנשים אומרים: "שם יש שלט, וזה סימן ששם אסור לעשן.

עמוס האוזנר: אבל, מאחורי, שם אין שלט, מותר לעשן".

שאול יהלום: מה הן היום התקנות?

שאול יהלום: איפה במסעדה מותר לעשן?

יאיר עמיקם: רק אם יש חדר סגור.

יאיר עמיקם: הסיפור הזה של איזורים הוא 'בלוף'.

שאול יהלום: האם אסור אפילו לשים מחיצה?

שאול יהלום: מה זה חדר סגור?

שאול יהלום: האם מדובר על חדר אטום?

יאיר עמיקם: אדוני היושב ראש יודע, שיש הרבה מסעדות שבחורף סוגרים בהן חלק מהן עם מבנה זכוכית.

יאיר עמיקם: דרך אגב, זה הפתרון הטוב ביותר שמקובל גם על בעלי המסעדות.

יאיר עמיקם: החוק אומר, שזה צריך להיות חדר סגור עם פתחי איוורור מתאימים.

יאיר עמיקם: לא השתמשנו במלה "אטום" או דברים מהסוג הזה.

יאיר עמיקם: אבל, ברור שזה לא ה'בלוף' הזה של איזורים.

יאיר עמיקם: מה זה איזורים?

יאיר עמיקם: אתה יכול לשבת בשולחן הקיצוני באיזור ללא עישון ומילימטר לידך יישבו מעשנים בשולחן הקיצוני של האיזור המותר.

יאיר עמיקם: דיברנו על איזו שהיא חציצה בין האולמות, ולכן אנו נדבר על חדר סגור.

עמוס האוזנר: מה שהשתנה ב-2001 הוא, שהשתרשה הנורמה שאם אי-אפשר להקצות איזור עישון אין עישון.

עמוס האוזנר: נורמה זו השתרשה אחרי שזה היה במטוסים, שזה המקום שאנשים נמצאים בו הרבה שעות.

עמוס האוזנר: אם אדם נוסע לניו-יורק, זו יכולה להיות טיסה של 12 שעות.

עמוס האוזנר: סודר שאין יותר איזורים, מכיון שאי-אפשר היה שם להפריד.

עמוס האוזנר: מאחר שאי-אפשר היה להפריד, אמרו שאין עישון בכל המטוס.

עמוס האוזנר: זה כך בכל החברות בעולם.

עמוס האוזנר: הסידור הזה עובד בצורה יוצאת מן הכלל, ואין תלונות רציניות על נושא העישון במטוסים.

עמוס האוזנר: כלומר, דרגת העדיפות הראשונה היא לאיסור עישון.

שאול יהלום: אבל, עכשיו אני מדבר איתך על גודל השלטים ומספרם.

שאול יהלום: אל תשכנע אותי בעניין הזה.

שאול יהלום: אני רוצה שהמסעדות במדינת ישראל יהיו גם מכובדות ויפות.

שאול יהלום: אני רוצה שבתי-הקפה יהיו יפים.

שאול יהלום: אני רוצה, שיבוא תיירים וירגישו טוב.

שאול יהלום: לכן, אני אומר שהכל נכון אבל צריכים גם לדעת בחשבון שאי-אפשר שיהיה "אסור, אסור, אסור", ששלט אחד אוסר אלכוהול, השני אוסר עישון וכו'.

שאול יהלום: כמה שלטים של "אסור" יהיו?

שאול יהלום: אפשר שיהיו, אבל לא כל כך הרבה לשם האסתטיקה.

שאול יהלום: לא צריך ליהות גודל כזה.

שאול יהלום: אני מתווכח על המספר ועל הגודל, ולא על העקרון.

שאול יהלום: אילנה מישר: קבענו כאן שלטים קטנים.

שאול יהלום: אתם מוכנים, שגודל השלטים יהיה 20X30 ס"מ גם בבית אוכל ששטחו מעל 80 מ"ר.

אילנה מישר: כן.

שאול יהלום: את זה שינינו.

שאול יהלום: נשארנו עם השאלה: כמה שלטים?

אילנה מישר: האם נגיד לפחות שני שלטים אם זה מקום קטן במקום לפחות שלושה שלטים?

חיים דדון: לדעתי, שלט אחד מספיק.

שירלי אברמי: למה שלא ייאמר: שלט כל עשרה מטרים?

אילנה מישר: אם כך, כל עשרה מטרים או לפחות שני שלטים.

עמוס האוזנר: אם יש מקום שבו יש חמישה קירות שאורך כל אחד שמונה מטרים, לפי זה לא יהיה אף שלט.

עמוס האוזנר: אם יש מקום הבנוי בצורת משושה וכל קיר באורך שמונה מטרים, לפי ההגיון הזה לא יהיה אף שלט.

שאול יהלום: אני מסכים שייאמר, שלא יפחת משלט אחד.

שאול יהלום: בואו ונדבר על מטר מרובע ולא על אורך קיר במטרים, וזה גם יפתור לנו את בעיית המשושים.

שאול יהלום: החדר, בו אנו נמצאים עכשיו, הוא בערך בגודל 50 מ"ר.

שאול יהלום: האם שלט אחד מספיק פה?

עמוס האוזנר: שני שלטים.

עמוס האוזנר: צריך שלט אחד בכל צד.

עמוס האוזנר: אחרת, יאמרו: "זה איזור עישון, ושם זה איזור שבו אסור לעשן".

עמוס האוזנר: היו"ר שאול יהלום: אם אנו קובעים מינימום שלט אחד - שלט אחד תמיד חייב להיות - ונאמר שיהיה שלט על כל 40 מ"ר שלט, האם זה סביר?

אילנה מישר: אני לא יודעת את אורך הקיר.

אילנה מישר: עושים חשבון, ואם יש שמונה מטרים ארבע פעמים זה 32 מטר.

שאול יהלום: אם יש קיר באורך חמישה מטרים, כמה שלטים הוא צריך?

ג'ודי וסרמן: צריך להגיד כמה צריך, אבל לא לפי מטר מרובע אלא לפי אורך קיר.

שאול יהלום: היא אומרת שיהיה שלט כל עשרה מטרים, ולפי השיטה הזאת בחדר הזה יצטרכו להיות ארבעה שלטים, כלומר שלט על כל קיר מתוך ארבעת הקירות.

שאול יהלום: היא אומרת שיהיה שלט על כל קיר, ואם הקיר הוא באורך שמעל עשרה מטרים תעשה בו שני שלטים.

שאול יהלום: זה פירוש התקנה.

שאול יהלום: כלומר, בכל מסעדה יהיו ארבעה שלטים.

ג'ודי וסרמן: רוחב החדר הוא לא באורך עשרה מטר, ושם אין שלט.

ג'ודי וסרמן: יהיו שני שלטים בשני הקירות הארוכים, כלומר שלט על כל קיר.

שאול יהלום: כלומר, האם זה לא עד עשרה מטר אורך אלא רק מעל עשרה מטר אורך?

דוברת: שלט אחד על כל עשרה מטר.

אילנה מישר: אם יש 15 מטר אורך, זה שלט אחד.

עמוס האוזנר: אם כך, אולי תוסיפו: "עשרה מטר ומעלה".

שאול יהלום: האם על קיר באורך חמישה מטרים לא צריך בכלל?

אילנה מישר: לא.

אילנה מישר: אבל, יש כתבנו שצריך לפחות שלושה שלטים.

אילנה מישר: נגיד, שצריך לפחות שני שלטים.

אילנה מישר: היו"ר שאול יהלום: אני מסכים.

אילנה מישר: תנסחי זאת כך שכל קיר באורך עשרה מטרים יהיה שלט בגודל 20X30 ס"מ ולפחות שלט אחד במקום.

ג'ודי וסרמן: צריך להיות שלט אחד לכל עשרה מטרים אורך, כלומר בקיר באורך עשרים מטר צריך שני שלטים.

שאול יהלום: בחדר הזה היינו צריכים שני שלטים.

ג'ודי וסרמן: נכון.

ג'ודי וסרמן: שלט אחד לכל עשרה מטר אורך, כלומר אם הקיר היה באורך עשרים מטר היו צריכים שני שלטים.

שאול יהלום: נכון.

שאול יהלום: על כל קיר באורך עשרה מטר יהיה שלט, אבל על קיר באורך תשעה מטרים הוא לא חייב לשים שלט בכלל.

ג'ודי וסרמן: זה מה שמופיע.

ג'ודי וסרמן: כמו כן, יהיו מינימום שני שלטים.

יאיר עמיקם: ובלבד שיהיה שלט אחד למסעדה.

שאול יהלום: יהיה שלט אחד למסעדונת קטנטונת.

אילנה מישר: בסדר גמור.

אילנה מישר: סעיף 3(4) מדבר על תיקון בתוספת השלישית בפרט 14 המדבר על בנק, דואר, מקום אחר להמתנת קהל או לשימוש הקהל.

אילנה מישר: בסימן ג', שבטור ד' בתוספת השלישית, כתוב: "מקומות נראים לעין בכל אזור להמתנה או לשימוש קהל".

אילנה מישר: שוב, במקום הביטוי העמום לקבוע לפי אורך הקיר, כלומר "אחד לכל עשרים מטר אורך קיר או שלושה שלטים, לפי מספר השלטים הגדול יותר".

שאול יהלום: אני מסכים ל"עשרים מטר", אבל לא לשלושה שלטים כי זה יכול להיות חדר המתנה של רופא קטנצ'יק בביתו.

שאול יהלום: האם הוא צריך לשים שלושה שלטים?

שאול יהלום: מספיק לו שלט אחד.

אילנה מישר: בסדר.

אילנה מישר: נעשה כמו במסעדה.

אילנה מישר: היו"ר שאול יהלום: שלט אחד, ושלט כל עשרים מטר.

אילנה מישר: אני מבקש ממךְ לחזור לאותה התקנה, שבה את אומרת שגודל השלט יהיה 50X60 ס"מ.

אילנה מישר: האם את מסכימה שהשלט יהיה בגודל 20X30 ס"מ?

אילנה מישר: כן.

שאול יהלום: אני מבקש שגודל השלט יהיה 20X30 ס"מ גם בפרט 13 בתוספת.

שאול יהלום: את לא צריכה זאת במעון מוגן.

שאול יהלום: שלט בגודל 20X30 ס"מ זה גם מספיק - בסדר?

אילנה מישר: בסדר.

אילנה מישר: אם כך, גם כאן אני מבינה שזו גם הבקשה לגבי מה שאנו תיקנו.

אילנה מישר: סעיף 3(4) מדבר על תיקון פרט 16 בתוספת השלישית - קניונים.

שאול יהלום: חיים דדון מקניון מלחה, האם יש קניות?

שאול יהלום: האם יש קצת עליה בשבועות האחרונים?

חיים דדון: הרבה בני-נוער ביום-יומיים האחרונים מציפים את הקניון.

אילנה מישר: בנוסף לשלט שכבר היה על-פי תקנות קודמות בכניסה, הוספנו "מקומות נוספים נראים לעין בכל קומה".

אילנה מישר: קודם נאמר: "מספר מספיק כדי לידע...", והחלטנו להחליף זאת ל"אחד לכל עשרים מטר אורך קיר" וכדי להסיר ספק הוספנו: "(לרבות חלונות ראווה של חנויות)".

חיים דדון: זה קצת יוצר בעיה.

חיים דדון: אם אני לוקח 500 מטר מתוך 300 החנויות שיש לי, הרי ש-300 מטר הם הכל חלונות ראוה.

חיים דדון: אם אני אוסר על בעלי החנויות להדביק גם את הפרסומים שלהם, אני אבוא ואדביק עכשיו על חלונות הראוה את שלטי ה"אסור לעשן"?

אילנה מישר: כתבנו קודם, שאפשר לשים זאת על עמוד.

אילנה מישר: זה לא צריך להיות על הקיר, וזה יכול להיות על עמוד תמיכה.

חיים דדון: בפועל, על העמודים המרכזיים ועל הקירות הדבקנו, אבל זה בלתי-אפשרי להדביק על החלונות.

חיים דדון: אילנה מישר: הם לא נראים.

חיים דדון: צריך לחפש בזכוכית מגדלת כדי למצוא אצלכם שלטים.

חיים דדון: בשבוע האחרון הדבקנו הרבה מאד שלטים, כדי לעורר את העניין.

חיים דדון: אי-אפשר להגיד שזה עונה לעניין במאת האחוזים.

שאול יהלום: אני לא מבין את זה.

שאול יהלום: כתוב :

שאול יהלום: כל עשרים מטר אורך קיר".

שאול יהלום: אל תגידי שחלון ראוה זה לא קיר.

עמוס האוזנר: אנו בכלל לא מדברים על אותו הדבר.

עמוס האוזנר: יש סעיף מיוחד ואחר בחוק הזה שמטפל בחנויות.

עמוס האוזנר: פה מדברים על שטח הקניון שאיננו החנויות, כלומר מדברים רק על השטח הציבורי.

עמוס האוזנר: כל מה שנאמר כאן על חנות עם חלונות הראוה שלה זה לא רלוונטי.

עמוס האוזנר: דיברנו על מה שקורה בכל חנות וחנות, וזה בכלל לא המקרה הזה.

שאול יהלום: לא דובר על זה.

שאול יהלום: על מה כן דיברנו?

עמוס האוזנר: דיברנו על החלק הציבורי בקניון.

ג'ודי וסרמן: ספירת אורך הקיר כולל גם את החלונות.

עמוס האוזנר: השלטים יהיו על הקירות ולא על החנויות.

עמוס האוזנר: זה השטח שאיננו קשור בחנויות וגם לא במסעדות.

ג'ודי וסרמן: השלטים יהיו על הקירות ולא על החלונות.

אילנה מישר: או באיזה שהוא מקום אחר.

יאיר עמיקם: התייחסנו לחלק של הזכוכית כאל חלק מהקיר.

יאיר עמיקם: אין הכוונה לשים שלט על כל חלון ראוה.

חיים דדון: מקובל עלי לשים שלט כל 30-40 מטר, וזה מקובל עלי בשטחים ציבוריים ולא על חלונות ראוה.

חיים דדון: יאיר עמיקם: מקובל.

שאול יהלום: הוא אומר לך: בקומה השניה בקניון מלחה יש מסדרון, ותחשוב שלימינך יש הרבה חנויות - 6-7 חנויות.

שאול יהלום: הוא אומר: "תספור מהתחלת המסדרון עשרים מטר ותשים שלט, ועוד עשרים מטר - ותשים שלט".

שאול יהלום: אל תבוא ותגיד לו: "זכוכית אני לא סופר".

שאול יהלום: לא שתשים על החלון, אלא תחשוב שאם המסדרון הזה הוא באורך מאה מטר אז אתה צריך לפי מה שנדבר חמישה שלטים.

חיים דדון: מקובל עלי.

שאול יהלום: אל תגיד: "אני לא סופר", כי אז הוא יכול להגיד לך: "הכל זכוכית" ואז לא תעשה כלום.

שאול יהלום: זה מה שהם אומרים.

חיים דדון: נכון.

חיים דדון: יש עמודים בין כל חנות לחנות.

שאול יהלום: שם תשימו זאת.

שאול יהלום: אילנה מישר, הוא מבקש: לא כל עשרים מטר, אלא כל ארבעים מטר.

חיים דדון: ארבעים מטר זה סביר.

שאול יהלום: למה?

שאול יהלום: כי יש לו חלונות, והוא אומר שאין לו מספיק ושהכל זכוכיות.

אילנה מישר: זה נכון, אבל ארבעים מטר זה מרחק שבו כבר לא רואים את השלט.

שאול יהלום: צריכים תמיד גם לחשוב על גודל הנזק.

שאול יהלום: זה מקום פתוח.

שאול יהלום: תוכלי להגיד לי: "כשבחדר המתנה קטן מעשנים, זה עישון פאסיבי שהורג".

שאול יהלום: אם, נניח, שם אחד לא ראה את השלט ומעשן במקום הזה, העשן מתפזר.

אילנה מישר: קניון הוא מקום בעייתי.

אילנה מישר: זה לא שאחד מעשן, אלא יש הרבה אנשים מסתובבים במקום.

אילנה מישר: היו"ר שאול יהלום: אני מסכים לכל מה שאת אומרת לגבי תליית שלטים.

אילנה מישר: הציבור לא מודע.

שאול יהלום: איך הוא לא יהיה מודע?

שאול יהלום: שמים לו שלט בכניסה - כמספר הכניסות - בגודל 50X60 ס"מ.

שאול יהלום: כאן אינני מבקש ממך להוריד את גודל השלט.

שאול יהלום: את אומרת שזה יהיה כל עשרים מטר.

שאול יהלום: בואו ונעשה פשרה - כל שלושים מטר .

אילנה מישר: כן.

שאול יהלום: זה יהיה כל 30 מטר.

שאול יהלום: חיים דדון, האם גודל של 50X60 ס"מ נראה לך?

חיים דדון: שלט בגודל 20X30 זה סביר.

שאול יהלום: אבל, בכניסה אתה עושה שלט בגודל 50X60 ס"מ?

חיים דדון: לגבי כניסה, זה מקובל.

חיים דדון: יש אצלי הרבה כניסות, ובכל אחת מהן יש שלט.

עמוס האוזנר: אדוני היושב-ראש, הבעיה האמיתית כאן היא שבחוק אין שום אחריות לבעל המקום.

עמוס האוזנר: אין שום סעיף שמחייב את בעל המקום.

שאול יהלום: לגבי זה, תדבר עם המשרד שיביאו תיקון.

אילנה מישר: התיקון האחרון, בסעיף 3(6) לגבי התוספת השלישית, הוא בפרט 17 על אולם חתונות.

אילנה מישר: גם פה קבענו מפתח לפי אורך קיר, ואמרנו שיהיה שלט אחד לכל חמישה-עשר מטר אורך קיר.

אילנה מישר: היו"ר שאול יהלום: האם את מסכימה להוריד את גודל השלט ל-20X30 ס"מ?

אילנה מישר: כן.

ג'ודי וסרמן: בשניהם?

ג'ודי וסרמן: גם בכניסה?

שאול יהלום: כן.

שאול יהלום: קודם כל, מורידים את השלט לגודל 20X30 ס"מ.

שאול יהלום: שמנו שלט בכל כניסה.

שאול יהלום: מה את מבקשת שיהיה באולם עצמו?

אילנה מישר: שלט אחד לכל 15 מטר אורך קיר.

אילנה מישר: כאן לא כתבנו מינימום, כי ברור שזה יהיה יותר מאחד.

שאול יהלום: בואו ונעשה זאת כמו שעשינו בקניון.

שאול יהלום: כלומר, שיהיה שלט כל שלושים מטר אורך קיר--

ג'ודי וסרמן: --ולא פחות משלט אחד.

שאול יהלום: כבר יש שלט בכניסה.

אילנה מישר: בתוך האולם.

שאול יהלום: בתוך האולם לא יהיה פחות משלט אחד.

ג'ודי וסרמן: כלומר, יהיה כך: שלט אחד כל שלושים מטר אורך קיר, ולא פחות משלט אחד.

עמוס האוזנר: באולם שמחות זה צריך להיות צפוף מאשר כל שלושים מטר אורך קיר.

עמוס האוזנר: בכל זאת, זה לא קניון.

עמוס האוזנר: אולי נעשה זאת כל עשרים מטר אורך קיר.

שירלי אברמי: אדם יושב במקום אחד, והוא לא מסתובב ורואה שלטים.

מאור ברודר: אולם שמחות הוא הרבה יותר קטן ממסדרון של קניון, וההשוואה לא נכונה.

שאול יהלום: רואים זאת.

שאול יהלום: יש קירות בלי סוף, ובכל קיר יהיה כל שלושים מטר.

שאול יהלום: אם הוא יישב בפינה, הוא יראה שני שלטים ועוד שלט בכניסה.

עמוס האוזנר: הוא ודאי יראה, אבל הוא יגיד לעצמו: "שם אסור, ופה מותר".

חיים דדון: איזה סוג שלט יש לתלות?

חיים דדון: יש כמה סוגים.

חיים דדון: יש שלט עם עיגול ויש עם כיתוב.

חיים דדון: צריך להגיד את הדברים האלה, כי אחרת כל אחד יעשה משהו אחר.

שאול יהלום: זה לא משנה.

שאול יהלום: מה שהיה היה.

אילנה מישר: יש סמל וכיתוב.

אילנה מישר: זה קיים ונשאר בתקנות.

אילנה מישר: יש את ההוראות האחרונות של התקנות שהופכות אותן מהוראת שעה לתקנה קבועה.

אילנה מישר: התחילה היא בעוד שישים יום, אבל יש לשמור על-פי תקנה 5(ב) על הרצף מה-1 בינואר.

שאול יהלום: צריך להוסיף כאן סעיף שמשרד הבריאות אחראי לפרסום ההנחיות בכלי התקשורת.

שאול יהלום: אם את מבקשת מאנשים ואחר כך את באה לתת להם קנס, הם יגידו: "לא ידעתי".

אילנה מישר: זה לא יהיה בתקנות, אבל מר עמיקם אומר שהוא מוכן לעשות זאת.

יאיר עמיקם: אני מבטיח לעשות זאת - ברגע שהוועדה תאשר - לפרסם בעיתונות המודפסת לפחות את עובדת כניסת התקנות לתוקף.

שאול יהלום: כמו כן, יש לפרסם מה הן.

יאיר עמיקם: כן.

שאול יהלום: בסדר.

שאול יהלום: אני מבקש לרשום בפרוטוקול, שזה ייעשה בצורה מספקת.

יאיר עמיקם: זה יהיה גם באתר האינטרנט שלנו.

יאיר עמיקם: אני אדאג לפרסום.

שאול יהלום: זה צריך להיות בעיתונות היומית.

שאול יהלום: אישרנו בזאת את התקנות על כל התיקונים.

שאול יהלום: אני נועל את הישיבה.

שאול יהלום: תודה לכולם.